Борис Младенов-Young
Цигулката плаче, приглася й чело…

chitanka.info

Цигулката плаче, приглася й чело,

славянска мелодия тъжно звучи —

пренася ме в моето детство на село

с онези щастливи безоблачни дни.

Занизват се спомени в родната стряха

подобно миражи в пустинна земя

и вече не зная реални ли бяха

или са видени на сън чудеса.

Животът ми мина… За него жалея —

бих искал отново да стана дете

и да не порасна, и да не старея —

пак всичко да бъде, как някога бе.

Цигулката плаче… Със нея в рефрен

аз хълцам безмълвно — старик вдетинен!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.